*Titeket nem gyűlölhet a világ, de engem gyűlöl, mert én arról tanúskodom, hogy a cselekedetei gonoszak.*  (Jn 7,7)

Aki bele tartozik a csoportba, az nem fog kilógni, mert ismer minden írt és íratlan szabályt és ennek megfelelően él. Nem vágyik a többiek kritikájára, de nem is lesz szükség rá, mert egy irányba haladnak. Ami történik, abból a meggyőződésből történik, hogy jó.

Jézus esetében pont ebből adódott az ellenállás. Ő tanúskodott arról, hogy a cselekedetek nem megfelelőek. Nem tartalmazzák a Mennyei Atya értékrendjét. Nem Róla tanúskodnak, más van az első helyen. Ez a környezetéből gyűlöletet váltott ki. A többség talán csak azért méltatlankodott, mert Jézus más volt, kilógott. Biztosan akadtak olyan is, akik – bár igazat adtak Jézusnak – mégsem változtatták meg cselekedeteiket, inkább csak gyűlölködtek. Voltak néhányan, akik felvállalták azt, hogy szakítanak a régivel és választják az újat, amit Jézus hirdet. Ez ma is lehetséges. Ha nem e néhány közé sorolod magad, változtass még ma! *Vadon Gyula*